CELEX: 62011TN0367
Language: bg
Date: 2011-07-04 00:00:00
Title: Дело T-367/11: Жалба, подадена на 4 юли 2011 г. — Lyder Enterprises/CPVO — Liner Plants NZ (1993) (Southern Splendour)

24.9.2011   
            
            
               BG
            
            
               Официален вестник на Европейския съюз
            
            
               C 282/28
            
         Жалба, подадена на 4 юли 2011 г. — Lyder Enterprises/CPVO — Liner Plants NZ (1993) (Southern Splendour)
   (Дело T-367/11)
   2011/C 282/57
   Език на жалбата: английски
   
      Страни
   
   
      Жалбоподател: Lyder Enterprises Ltd (Окланд, Нова Зеландия) (представител: G. Pickering, Solicitor)
   
      Ответник: Службата на Общността за сортовете растения (CPVO)
   
      Друга страна в производството пред отделението по жалбите: Liner Plants NZ (1993) Ltd (Уитакър, Нова Зеландия)
   
      Искания на жалбоподателя
   
   
               —
            
            
               да се отмени решението на отделението по жалбите на Службата на Общността за сортовете растения от 18 февруари 2011 г. по преписка A007/2010, и
            
         
               —
            
            
               да се спре производството докато High Court of New Zealand постанови окончателно решение по дело № CIV:2011:404:2969.
            
         
      Правни основания и основни доводи
   
   
      Лице, подало заявка за закрила от Общността на сорт растения: жалбоподателят
   
      Закрила от Общността на сорт растения се иска за: Southern Splendour — заявка № 2006/1888 за предоставяне на закрила от Общността на сорт растения
   
      Лице, направило възражение срещу заявката за предоставяне на закрила от Общността на сорт растения: другата страна в производството пред отделението по жалбите
   
      Мотиви на възражението: възражението се основава на твърдението, че жалбоподателят не е нито лицето, създало или открило и развило сорта, нито е правоприемник на това лице.
   
      Решение на комитета на CPVO: отхвърля заявка № 2006/1888 за сорт „Southern Splendour“ (Решение № R972).
   
      Решение на отделението по жалбите: отхвърля жалбата.
   
      Изложени правни основания: нарушение на принципа audi alteram partum, липса на компетентност, неразбиране на основните начала на справедливостта и съществено процесуално нарушение, доколкото отделението по жалбите приело, че съдържащото се в писмата на жалбоподателя доказателство е недопустимо, тъй като не е под форма на клетвена декларация.